|  |
| --- |
|  |
|  | | 28. juni 2013 |

|  |
| --- |
|  |

**Høring vedrørende forslag til lov om udbygning af Fynske Motorvej syd om Odense**

Hermed følger udkast til forslag til lov om udbygning af Fynske Motorvej syd om Odense.

Lovforslaget er et led i udmøntningen af aftale af 21. marts 2013 mellem regeringen, Venstre, Dansk Folkeparti, Liberal Alliance og Det Konservative Folkeparti om ”En ny Storstrømsbro, Holstebromotorvejen mv.”.

Af aftalen fremgår, at der fremsættes anlægslov for udbygning af Fynske Motorvej syd om Odense. Der afsættes i første omgang midler til gennemførelse af 1. etape, der omfatter anlæg af et nyt tilslutningsanlæg 50, der skal skabe adgang fra det kommende nye Odense Universitetshospital til motorvejen.

Transportministeriet skal anmode om eventuelle bemærkninger til lovforslaget senest fredag d. 16. august 2013.

Med venlig hilsen

Sine Westergaard Lex  
Fuldmægtig